Saya mau tau Argumen dan percanggahan dari Data Terbuka. Jelaskan dalam bahasa melayu

Perdebatan mengenai data terbuka masih berkembang. Aplikasi kerajaan terbuka yang terbaik bertujuan untuk memberi kuasa kepada rakyat, membantu perniagaan kecil, atau mencipta nilai dalam beberapa cara lain yang positif dan konstruktif. Membuka akses kepada data kerajaan hanyalah satu cara dalam usaha untuk meningkatkan pendidikan, memperkasakan kerajaan, dan membina alat untuk menyelesaikan masalah dunia sebenar yang lain.

Walaupun banyak argumen telah dibuat mengikut kategori[petikan diperlukan-citation needed], perbincangan berikut berkenaan hujah untuk dan percanggahan terhadap data terbuka mendapati bahawa hujah-hujah ini sering bergantung pada jenis data dan keupayaan penggunaannya.

Argumen yang dibuat bagi pihak data terbuka termasuk yang berikut:

·        "Data milik manusia". Contoh biasa ialah genom, data berkenaan organisma, sains perubatan, data alam sekitar menurut Konvensyen Aarhus (Aarhus Convention)

·        Wang orang awam digunakan untuk membiayai kerja itu dan ia sepatutnya tersedia secara universal.

·        Ia dicipta oleh atau di institusi kerajaan (ini lazim di Makmal Kebangsaan AS dan agensi kerajaan)

·        Fakta tidak boleh dilindungi hak cipta secara undang-undang.

·        Penaja penyelidikan tidak mendapat nilai penuh melainkan data yang dihasilkan tersedia secara bebas.

·        Sekatan ke atas penggunaan semula data mencipta anti-sepunya.

·        Data diperlukan untuk melancarkan proses menjalankan aktiviti komunal manusia dan merupakan pencetus penting bagi pembangunan sosio-ekonomi (penjagaan kesihatan, pendidikan, produktiviti ekonomi, dll.).

·        Dalam penyelidikan saintifik, kadar penemuan dipercepatkan dengan akses yang lebih baik kepada data.

·        Data terbuka membantu memerangi "reput data" dan memastikan bahawa data penyelidikan saintifik dipelihara dari semasa ke semasa.

Secara umumnya dinyatakan data faktual tidak boleh dilindungi hak cipta. Walau bagaimanapun, penerbit kerap menambah kenyataan hak cipta (sering melarang penggunaan semula) kepada data saintifik yang mengiringi penerbitan. Ia mungkin tidak jelas sama ada data faktual yang tertanam dalam teks penuh adalah sebahagian daripada hak cipta.

Walaupun pengekstrakan fakta oleh manusia dari penerbitan kertas biasanya diterima secara undang-undang, seringkali terdapat sekatan tersirat pada pengekstrakan mesin oleh robot.

Tidak seperti akses terbuka, di mana kumpulan penerbit telah menyatakan kebimbangan mereka, data terbuka biasanya dicabar oleh institusi individu.[petikan diperlukan-citation needed] Hujah-hujah mereka kurang dibincangkan dalam wacana umum dan kurang petikan yang boleh diharapkan pada masa ini.

Argumen terhadap menjadikan semua data yang tersedia sebagai data terbuka termasuk yang berikut:

·        Pembiayaan kerajaan tidak boleh digunakan untuk menduplikasi atau mencabar aktiviti sektor swasta (contohnya PubChem).

·        Kerajaan perlu bertanggungjawab terhadap penggunaan secara cekap duit rakyat yang membayar cukai: Sekiranya dana awam digunakan untuk mengagregat data dan jika data tersebut membawa faedah komersil (swasta) kepada hanya sebilangan kecil pengguna, maka pengguna harus membayar balik kepada kerajaan untuk kos penyediaan data tersebut.

·        Hasil yang diperoleh daripada penerbitan data boleh digunakan untuk menampung kos penjanaan dan / atau penyebaran data, supaya penyebaran tersebut dapat berterusan selama-lamanya.

·        Hasil yang diperoleh daripada penerbitan data membenarkan organisasi bukan-untung untuk membiayai aktiviti lain (contohnya, Penerbitan ilmiah oleh masyarakat berilmu dapat menyokong masyarakat).

·        Kerajaan memberi legitimasi khusus untuk organisasi tertentu bagi mendapatkan semula pulangan kos (Institut Piawaian dan Teknologi Kebangsaan-NIST di US, Kajian Ordnance (Ordnance Survey) di UK).

·        Isu privasi mungkin memerlukan supaya akses kepada data dihadkan kepada pengguna tertentu atau kepada sub-set data.

·        Mengumpul, 'membersihkan', menguruskan dan menyebarkan data biasanya adalah kerja-kerja dan / atau proses yang berintensifkan kos - sesiapa yang menyediakan perkhidmatan ini harus menerima imbuhan yang adil kerana menyediakan perkhidmatan tersebut.

·        Penaja tidak mendapat nilai penuh melainkan data mereka digunakan dengan sewajarnya - kadang-kadang ini memerlukan usaha pengurusan kualiti, penyebaran dan penjenamaan yang dapat dicapai dengan terbaik secara mengenakan bayaran kepada pengguna.

·        Sering kali, pengguna akhir yang disasarkan tidak boleh menggunakan data tanpa pemprosesan tambahan (analisis, aplikasi dan sebagainya) - jika seseorang mempunyai akses kepada data, tidak ada seseorang pun yang mungkin mempunyai insentif untuk melabur dalam pemprosesan yang diperlukan bagi menjadikan data tersebut berguna (contoh tipikal termasuk biologi, perubatan, dan data alam sekitar).

Hubungan dengan aktiviti terbuka yang lain

Matlamat pergerakan Data Terbuka adalah serupa dengan pergerakan "Terbuka" yang lain.

·        Akses terbuka (Open access) adalah berkaitan dengan membolehkan penerbitan ilmiah tersedia secara bebas di internet. Dalam beberapa kes, artikel-artikel ini adalah termasuk set data terbuka juga.

·        Kandungan terbuka (Open content) adalah berkaitan dengan menjadikan sumber yang ditujukan kepada khalayak ramai (seperti prosa, foto, atau video) tersedia secara bebas.

·        Pengetahuan terbuka (Open knowledge). Open Knowledge International berhujah untuk keterbukaan dalam pelbagai isu termasuk, tetapi tidak terhad kepada, data terbuka. Ia meliputi (a) saintifik, sejarah, geografi atau sebaliknya (b) Kandungan seperti muzik, filem, buku (c) Kerajaan dan maklumat pentadbiran lain. Data terbuka termasuk dalam skop Definisi Pengetahuan Terbuka, yang disebutkan dalam Science Commons' Protokol untuk Melaksanakan Data Akses Terbuka.

·        Open notebook science merujuk kepada pengaplikasian konsep Data Terbuka untuk seberapa banyak proses saintifik yang mungkin, termasuk eksperimen yang gagal dan data eksperimen mentah.

·        Perisian sumber-terbuka adalah berkenaan dengan lesen sumber terbuka (open-source licenses) di mana program komputer boleh diedarkan dan biasanya tidak bersangkutan terutamanya dengan data.

·        Sumber pendidikan terbuka (Open educational resources) boleh diakses secara bebas, dokumen dan media dengan lesen terbuka yang berguna untuk pengajaran, pembelajaran, dan penaksiran serta untuk tujuan penyelidikan.

·        Penyelidikan terbuka (Open research)/sains terbuka (open science)/data sains terbuka (open science data) bermaksud pendekatan untuk membuka dan menghubungkan aset saintifik seperti data, kaedah dan alat dengan teknik data terpaut (linked data) untuk membolehkan penyelidikan secara telus, boleh dihasilkan semula dan merentasi bidang.